120 



skarpe Rande til Anbringelse af Æggene. Disse aflæg- 

 ges i en tæt Række, bestaaende af indtil en Snes Styk- 

 ker, paa hver Naal (se Fig. 1 Æ), og dækkes til med 

 en Slim, der hurtigt styrkner. Ifølge Iagttagelser her i 

 Landet er det altid i Spidsen af vedkommende Aar- 

 skud, at Hunnen aflægger Æggene, og da kun de fuldt 

 udviklede Naale ere tjenlige dertil, er det i Forsom- 

 meren paa det foregaaende Aars øverste Naale, senere 

 hen i Spidsen af Majskuddet. Antallet af de paa hvert 

 Skud anbragte Æg vexler mellem c. 50 og 130, alt efter 

 Mængden af Larver i Kolonien. I Løbet af 2 å 3 Uger 

 bryde Larverne frem og begynde, idet de sprede sig, 

 med at gnave Bladkjødet paa de nærmeste Naale; af 

 disse blive da Ribberne tilbage som tørre, snoede Traade, 

 der længe efter kunne ses som Duske paa Grenene. 

 Larverne voxe hurtigt til og sidde da udstrakte, hver 

 paa sin Naal, med Hovedet vendt opefter og ædende 

 Naalen fra Spidsen af, lige ned til dens Grund, idet de 

 efterhaanden trække sig baglænds nedad ; kun hos 

 Lophyrus rufus sidder der som Regel flere, indtil 4, 

 Larver i Krans paa samme Naal. Ligesom den enkelte 

 Larve, æder hele Kolonien fra oven af nedefter, paa 

 Skuddet; større Kolonier nøjes ikke med Naalene fra 1 

 Aar, men æde videre af de to- og tre-Aars Naale, indtil 

 alle ældre Naale ere fortærede. Efteraarsgnavet begyn- 

 der paa selve Majskuddet og, under stærke Angreb, 

 skaanes det ikke heller tidligere paa Aaret. Larvernes 

 Ædetid varer IV2 å 2 Maaneder; de skifte i Løbet af 

 denne Tid 5—6 Gange Hud, og, da Farven vexler ved 

 Hudskiftet, ser den samme Larve ofte ganske forskjellig 

 ud som yngre og ældre, saa at kun den fuldvoxne 

 Larve kan nogenlunde sikkert bestemmes. I deres Ydre 

 minde de meget om Sommerfuglelarver, men 'skjelnes 

 dog let fra dem ved det tydeligt fremtrædende, runde 

 Hoved og de talrigere Ben ; foruden de 3 Par (ægte) 



